Vilhjálmur H. Vilhjálmsson skrifar 10. júlí 2018 07:00 Það berast af því fréttir að ekkert réttaröryggi sé í Póllandi og ástandið minni á einræðisríki . Með nýrri lagasetningu ætlar ríkisstjórnin þar í landi að þvinga 27 af 72 ( 37,5% ) dómurum hæstaréttar Póllands á eftirlaun . Að sögn pólsku ríkisstjórnarinnar er ástæðan endurbætur á réttarkerfi landsins . Evrópusambandið deilir þessum áhyggjum formanns pólska dómarafélagsins og ætlar að beita Pólland hörðum refsiaðgerðum . Frá Íslandi er það frétta að dómsmálaráðherra ákvað að skipa 4 dómara af 15 ( 26,6% ) við Landsrétt samkvæmt eigin geðþótta og brjóta í leiðinni lög og reglur sem gilda um skipan dómara . Málið er nú forgangsmál hjá dómstólnum og „ potentially a leading case “ , sbr. bréf dómstólsins dags. 21. júní sl . Á sama tíma hefur Stjórnarráð Íslands ( ríkisstjórnin ) sent frá sér tilkynningu þess efnis að Ísland gefi kost á sér í mannréttindaráð Sameinuðu þjóðanna . Í tilkynningu ríkisstjórnarinnar kemur fram að mannréttindaráðið hafi það að markmiði að efla og vernda mannréttindi , fjalla um mannréttindabrot og gera tillögur að úrbótum í mannréttindamálum . Kannski verður það fyrsta verk Íslands sem forystuþjóðar í mannréttindaráði Sameinuðu þjóðanna að tukta pólsku ríkisstjórnina til og tryggja Pólverjum aðgang að sjálfstæðum og óháðum dómstólum sem eru skipaðir samkvæmt lögum . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .